ai4bharat/Pralekha huggingface dataset:
وزارت دفاع
مسلح فوجوں کی جدید کاری
دفاع کے وزیر مملکت جناب اجے بھٹ نے لوک سبھا میں آج جناب وی کے سری کندن کو دئے گئےایک تحریری جواب میں بتایا کہ دفاعی مسلح فوجوں کی جدید کاری میں دفاعی صلاحیت کو جدید بنانے اور فروغ دینے کے لئے پلیٹ فارموں ،ٹیکنالوجیز اور ہتھیاروں کا نظام حاصل کرنا شامل ہے۔یہ امکانی خطرات،کام کاج کی ضروریات اور تکنیکی تبدیلیوں پر مبنی ایک لگاتار عمل ہے تاکہ مسلح فوجیں سلامتی کو درپیش بہت سے خطرات سے نمٹنے کے لئے پوری طرح تیار رہیں ۔حکومت اس بات کو یقینی بنانے کو انتہائی ترجیح دیتی ہے کہ مسلح فوجیں کام کاج کی کسی بھی ضرورت کو پورا کرنے کے لئے ساز و سامان سے ،بھر پور طریقے سے لیس ہوں ۔
مسلح فوجوں کی ساز و سامان کے بارے میں پہلے منصوبہ بندی کی جاتی ہے اور پھر تفصیلی عمل کے ذریعہ اس پر پیشرفت ہوتی ہے ۔جس میں دس سال کے صلاحیت سازی کا مربوط منصوبہ آئی سی ڈی پی ،پانچ سال کا دفاعی صلاحیت حاصل کرنے کا منصوبہ ڈی سی اے پی اور سالانہ حصول منصوبہ اے اے پی شامل ہوتا ہے۔نیز وزیر دفاع کی صدارت میں دفاعی ساز و سامان حاصل کرنے کی کونسل کے مذاکرات شامل ہوتے ہیں۔
دفاعی صلاحیت میں اضافے اور جدید ترین ٹیکنالوجی و مصنوعات کو فروغ دینے کے لئے حکومت نے مندرجہ ذیل اقدامات کئے ہیں اورپالیسیاں اپنائی ہیں:
- ڈی آر ڈی او نے فوجی ساز و سامان میں ایمرجنسی چیلنجوں سے نمٹنے کے لئے مصنوعی ذہانت ،کوانٹم ٹیکنالوجیز ، کوگنیٹو ٹیکنالوجیز ، ایسمٹرک ٹیکنالوجیز اور اسمارٹ میٹریئلز جیسے جدید ترین میدانوں میں حل فراہم کرنے کے لئے ڈی آر ڈی او کی نوجوان سائنسدانوں کی لیباریٹریز ڈی وائی ایس ایل قائم کی ہے۔
- مارچ 2022 میں صنعت پر مرکوز ڈیزائن وڈ یولپمینٹ کے لئے 18 بڑے دفاعی پلیٹ فارموں کا اعلان ۔
- دفاعی مہارت  اسکیم کے لئے اختراعات کا آغاز جس میں اسٹارٹ اپس اور مائیکرو ،چھوٹے اور اوسط درجے کے کاروبار شامل ہیں۔
- صنعت ،اسٹارٹس اپس اور تعلیمی اداروں کے لئے دفاعی تحقیق و ترقی کی شروعات جس کے لئے دفاعی تحقیق و ترقی کے بجٹ کا 25 فیصد حصہ مختص ہے تاکہ ملک میں دفاعی ٹیکنالوجی کی ترقی کو رفتار دی جاسکے۔
وزارت اطلاعات ونشریات
اِفی ’غیر دریافت شدہ منی پور‘ کو دریافت کرنے کا امکان فراہم کرتا ہے
منی پور اسٹیٹ فلم ڈیولپمنٹ سوسائٹی فلم سازی کی منزل کے طور پر منی پور ریاست کی صلاحیت کو ظاہر کرتی ہے
ترپن ویں اِفی  میں منی پور حکومت کا ریاستی پویلین ’منی پور اَن ایکسپلورڈ‘ فلم سازوں، اداکاروں، ہدایت کاروں اور پروڈیوسروں کو ریاست میں فلموں کی شوٹنگ کے لیے راغب کر رہا ہے۔ بہت سے فلم ساز ریاستی پویلین کا دورہ کر کے ان سہولیات کے بارے میں سوالات کر رہے ہیں جو یہ خوبصورت ریاست انہیں فراہم کرے گی۔
اس سال اِفی منی پوری سنیما کی گولڈن جوبلی بھی منا رہا ہے۔ 9 اپریل 1972 کو پہلی منی پوری فیچر فلم ماتمگی منی پور ریلیز ہوئی۔ اس کی ہدایت کاری دیب کمار بوس نے کی تھی۔ وسائل کی کمی، مطلوبہ ٹیکنالوجی پر سرمایہ کاری کی عدم موجودگی اور سامعین تک مؤثر طریقے سے پہنچنے کے لیے آؤٹ ریچ میکانزم کی کمی کو دیکھتے ہوئے منی پوری سنیما کا پانچ دہائیوں کا سفر حیران کن اور جرأت مندانہ رہا ہے۔
اِفی میں پہلی بار، ریاستوں میں فلم انڈسٹری کو فروغ دینے کے لیے، کئی ریاستی حکومتوں نے فلم بازار میں اپنے پویلین لگائے ہیں۔ بہار، منی پور، پنجاب، اتر پردیش، اتراکھنڈ، مہاراشٹر، تمل ناڈو، جھارکھنڈ، مدھیہ پردیش، گجرات، چھتیس گڑھ، دہلی اور پڈوچیری جیسی ریاستوں نے اپنے اپنے پویلین لگائے ہیں۔
منی پور پویلین کا تھیم ’منی پور اَن ایکسپلورڈ‘ ہے، اس کا انتظام بنیادی طور پر منی پور اسٹیٹ فلم ڈیولپمنٹ سوسائٹی نے کیا ہے۔ یہ ابھرتے ہوئے فلمسازوں کو ’دی لینڈ آف جیول‘ یعنی زیورات کی سرزمین، منی پور کے تاریخی، آثار قدیمہ، ثقافتی اور قدرتی ورثے کو تلاش کرنے کے لیے مدعو کرتا ہے۔ اس کا مقصد فلم سازوں کو راغب کرنا اور ریاست کو فلم سازی کی ترجیحی منزل کے طور پر تیار کرنا ہے۔
پویلین قدرتی حسن کی جلوہ نمائی کرتا ہے، جیسے لوکتک جھیل اور کیبل لامجاؤ نیشنل پارک، جو دنیا کا واحد تیرتا ہوا قومی پارک ہے۔ پویلین ثقافتی عجائبات کی بھی نمائش کرتا ہے جیسے کہ آئما مارکیٹ جو دنیا کی واحد مارکیٹ ہے جسے مکمل طور پر خواتین چلاتی ہیں۔
منی پور اسٹیٹ فلم ڈیولپمنٹ سوسائٹی کے سکریٹری سنزو باچاسپتیمیم نے روشنی ڈالی کہ منی پوری ثقافت میں کہانی سنانے کی بھرپور روایت ہے۔ انہوں نے ’کھونگ جوم پرو‘ کی مثال دی جو کہ صدیوں پرانی بالڈ گانے کی روایت ہے۔
سن 2020 میں، منی پور کی حکومت ریاستی فلم سازی کی پالیسی لے کر آئی۔ دیگر چیزوں کے علاوہ اس پالیسی کا مقصد فلم سازی کے عمل میں مقامی لوگوں اور حصص داروں کی دلچسپی کو جگہ دینا ہے۔
قبائیلی امور کی وزارت
تعلیم کے مرکزی وزیراور قبائلی امورکے مرکزی وزیر مشترکہ طورپرکل ایک اختراعی اسکول امبیسڈرتربیتی پروگرام کا آغاز کریں گے
نئی دہلی،15؍جولائی: تعلیم کے مرکز ی وزیرجناب دھرمیندرپردھان اور قبائلی امورکے مرکزی وزیرجناب ارجن منڈا مشترکہ طورپر ‘ایک اختراعی اسکول امبیسڈرتربیتی پروگرام ’ کا 50000 اسکولی اساتذہ کے لئے 16جولائی ، 2021کو آغاز کریں گے ۔
یہ اختراع اوراسکولی اساتذہ کے لئے اس طرح کا ایک تربیتی پروگرام ، جس کا مقصد 50000 اسکولی اساتذہ کو اختراع ، تجارت ، آئی پی آر،جدیدترین افکار، مصنوعات کی فروخت ، نئے نئے تصورات پیداکرنے کی تربیت دینی ہے ۔ اسکولی اساتذہ کے لئے وزارت تعلیم اور اے آئی سی ٹی ای کے اختراعی سیل نے اس پروگرام کو تیارکیاہے جو اعلیٰ تعلیمی ادارے کے اساتذہ کے ممبران کے لئے اختراعی امبیسڈر تربیتی پروگرام پرمبنی ہے ۔ یہ تربیت آن لائن طریقے سے فراہم کی جائیں گی ۔
پروگرام دیکھنے کے لئے اس لنک پر کلک کریں : https://youtu.be/RUIf3TE7OfU
وزارت ماہی پروری، مویشی پروری و ڈیری
ماہی پروری کے محکمے نے خصوصی مہم دوئم کے تحت زیر التواء معاملات کو نمٹانا جاری رکھا ہوا ہے
ماہی پروری کے محکمے کے تحت صفائی مہم کے لیے 15 مقامات کی نشاندہی کی گئی
زیر التواء معاملات کو نمٹانے کے لیے خصوصی مہم دوئم  ریکارڈ کے انتظام، صفائی  اور دفتری اسکریپ کو ٹھکانے لگانے کے لیے جگہ خالی کرنے کے اصولوں/عمل میں نرمی کے مقصد سے منعقد کی گئی ہے۔ اس طرح سرگرمیاں محکمہ ماہی پروری ، اس کے خودمختار اداروں یعنی کوسٹل ایکوا کلچر اتھارٹی ایکٹ  اور نیشنل فشریز ڈیولپمنٹ بورڈ  اور اس کے ادارے نیشنل انسٹی ٹیوٹ آف فشریز پوسٹ ہارویسٹ ٹیکنالوجی اینڈ ٹریننگ ، سینٹرل انسٹی ٹیوٹ آف فشریز ناٹیکل اینڈ انجینئرنگ ٹریننگ ، فشری سروے آف انڈیا  اور سینٹرل انسٹی ٹیوٹ آف کوسٹل انجینئرنگ فار فشریز  کے ذریعہ انجام دی جارہی ہیں۔ حکومت ہند کے محکمہ ماہی پروری کے تحت صفائی مہم کے لیے ماتحت اور منسلک دفاتر کے ساتھ 15 مقامات کی نشاندہی کی گئی ہے۔
ماقبل تیاری کے مرحلے  کے دوران، اس محکمہ اور اس کے ماتحت دفاتر کے افسران/ اہلکاروں کو حساس اور متحرک کیا گیا، کیونکہ یہ مہم شہری اور ذیلی شہری مقامات پر فیلڈ دفاتر پر مرکوز ہے۔ اس مہم کے لیے، شناخت شدہ زمروں میں زیر التواء معاملات کی نشاندہی کی گئی اور مہم کے مقامات کے لیے حتمی شکل دی گئی، جیسے کہ اسکریپ اور فالتو مواد کو طے شدہ طریقہ کار وغیرہ کے مطابق ضائع کرنے کے لیے شناخت کیا جائے۔
حکومت ہند کا ماہی پروری کا محکمہ ، ڈی او ایف  مختلف سرگرمیوں کے ذریعے مہم میں بڑھ چڑھ کر حصہ لے رہا ہے۔ مہم کی پیش رفت کو ہائی ریزولیوشن تصویروں کے ذریعے "ماقبل اور ما بعد کے منظر نامے" کو دستاویز کی شکل دی جا رہی ہے۔ تمام ماتحت اور منسلک دفاتر کو ہدایت دی گئی ہے کہ وہ محکمہ ماہی پروری، ڈی اے آر پی جی، سووچھتا مہم دوئم وغیرہ کو ٹیگ کرتے ہوئے تصویریں/ویڈیوز سوشل میڈیا پلیٹ فارم پر شیئر کریں۔
ڈی او ایف کے علاقائی دفاتر نے بھی مہم کو آگے بڑھانے کے لیے صف بندی کی ہے۔ ڈی او ایف کے تمام سیکشنز/ ڈویژن/ ہال/ ریکارڈ روم اور ملک کے مختلف ساحلی حصوں میں ماتحت اور منسلک دفاتر کی سائٹس کا معائنہ/ دورہ کیا جا رہا ہے۔ مہم کی مدت کے دوران، وزیر مملکت  ڈاکٹر ایل مروگن نے 21 اکتوبر 2022 کو چنئی کے زونل دفاتر میں دو مقامات کا دورہ کیا اور مجموعی طور پر پیش رفت کا جائزہ لیا۔ حکومت ہند کے ماہی پروری  کے سکریٹری شری جتندر ناتھ سوین نے 20 اکتوبر 2022 کو ویزاگ میں دو مقامات کا دورہ کیا،تاکہ جاری مہم کے دوران ویزاگ میں ایف ایس آئی اور سی آئی ایف این ای ٹی زونل دفاتر کی طرف سے پیش رفت اور کامیابیوں کا معائنہ کیا جا سکے۔
بیداری پیدا کرنے کے لیے راہداریوں پر "خصوصی مہم دوئم" کے حوالے سے بینر اور اسٹینڈی لگائے جا رہے ہیں۔
"خصوصی مہم دوئم" کے تحت زیر التواء وی آئی پی اختلافات کو نمٹانے اور محکمہ کی اسکیموں/پروگراموں کے تحت پروجیکٹ کی تجاویز کی منظوری کو تیز کیا گیا ہے۔ ڈی اے آر پی جی کے ایس سی ڈی پی ایم پورٹل پر محکمہ کی طرف سے ہدف اور کامیابی اور سرگرمیوں کی تصاویر  روزانہ کی بنیاد پر اپ لوڈ کی جا رہی ہیں۔
ملازمین این ایف ڈی بی دفتر کے احاطے کے کوارٹرز کے پچھلے حصے کی صفائی کر رہے ہیں
مہم کے دوران عوامی شکایات میں کمی، وی آئی پی حوالہ جات، ریکارڈ کے انتظام، خوبصورتی کے لیے احاطے کی فزیکل صفائی اور جگہ پیدا کرنے میں قابل ذکر پیش رفت دیکھنے میں آئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-11843
(Visitor Counter : 77
وزارات ثقافت
ثقافت سے متعلق جی20 ورکنگ گروپ  کی پہلی میٹنگ کل سے کھجوراہو، مدھیہ پردیش میں شروع ہوگی
میٹنگ میں ممبر ممالک اور بین الاقوامی تنظیموں کی شرکت کے ساتھ ورکنگ گروپ کے چار اجلاس کا منصوبہ ہے
ثقافت سے متعلق جی20 ورکنگ گروپ  کی پہلی میٹنگ کل سے کھجوراہو، مدھیہ پردیش میں شروع ہوگی۔ یہ میٹنگ 22 سے 25 فروری تک منعقد کی جائے گی۔
ثقافت، سیاحت اور شمال مشرقی خطہ کی ترقی کے مرکزی وزیر جناب جی کے ریڈی؛ مدھیہ پردیش کے وزیر اعلیٰ شیوراج سنگھ چوہان، سماجی انصاف اور تفویض اختیارا ت کے وزیر ڈاکٹر وریندر کمار اور ثقافت کی وزیر مملکت محترمہ میناکشی لیکھی کل مہاراجہ چھترسال کنونشن سنٹر  میں’’ری ڈریس: ریٹرن آف ٹریژرز ‘‘کے عنوان سے ایک نمائش کا افتتاح کریں گے۔
کھجوراہو ہوائی اڈے پر ان کی آمد پر، مندوبین کا لوک فن - بدھائی اور رائے کے مظاہرے کے ساتھ استقبال کیا جائے گا۔ میٹنگ کے دوران مندوبین کو روایتی آرٹ اور ثقافتی تجربے کا احساس دلایا جائے گا اور وہ ڈی آئی وائی سرگرمیوں جیسے پیپر میشی، بلاک پرنٹنگ، مہندی آرٹ میں حصہ لیں گے۔
میٹنگ کے پہلے دن پدم شری جناب نیک رام ، جو کہ ملٹ مین کے نام سے جانے جاتے ہیں ، کو موٹے اناج کے بین الاقوامی سال  2023 کو منانے کے لیے مدعو کیا گیا ہے۔
میٹنگ کے آئندہ دنوں میں ثقافتی پروگرام منعقد کیے جائیں گے جن میں کھجوراہو ڈانس فیسٹیول کلچرل پرفارمنس بھی شامل ہے۔ مندوبین ویسٹرن گروپ آف ٹیمپلز کا بھی دورہ کریں گے جو کہ یونیسکو کے عالمی ثقافتی ورثے کے مقام میں شامل ہے۔ انہیں پنّا ٹائیگر ریزرو بھی لے جایا جائے گا۔ میٹنگ میں 125 سے زائد مندوبین شرکت کریں گے۔
میٹنگ کے دوران مہاراجہ چھترسال کنونشن سنٹر میں ورکنگ گروپ کے چار اجلاس کا منصوبہ ہے، جس میں جی 20 کے رکن ممالک، بین الاقوامی تنظیموں کے ساتھ ساتھ مرکزی وزارت ثقافت کے حکام بھی شرکت کریں گے۔ افتتاحی اجلاس کو سماجی انصاف و تفویض اختیارات کے وزیر ڈاکٹر وریندر کمار اور ثقافت کی وزیر مملکت محترمہ میناکشی لیکھی خطاب کریں گے۔ سکریٹری، ثقافت جناب گووند موہن اجلاس کی صدارت کریں گے۔ اجلاس میں ٹرائیکا  کے ریمارکس بھی پیش کیے جائیں گے۔
کھجوراہو کے قریب چھترپور میں آج میڈیا سے خطاب کرتے ہوئے جوائنٹ سکریٹری محترمہ للی پانڈیہ نے کہا کہ ہندوستان کی جی 20 صدارت میں کھجوراہو، ہمپی، بھونیشور، وارانسی میں کلچر ورکنگ گروپ کی چار میٹنگیں منعقد کی جا رہی ہیں۔ اس سال جی 20 کا تھیم’’واسودیو کٹمبکم‘‘ - ایک کرہ ارض · ایک کنبہ · ایک مستقبل ‘ہے۔
قانون اور انصاف کی وزارت
ملک میں بیک وقت انتخابات کے انعقاد سے متعلق اعلیٰ سطحی کمیٹی کا ابتدائی اجلاس
آج یہاں سابق صدر جمہوریہ ہند جناب رام ناتھ کووند کی صدارت میں اعلی سطحی کمیٹی کی ابتدائی میٹنگ منعقد کی گئی جسے 2 ستمبر 2023 کے نوٹیفکیشن کے ذریعے حال ہی میں تشکیل دیا گیا ہے تاکہ ملک میں بیک وقت انتخابات کے انعقاد سے متعلق معاملے کا جائزہ یا جائے اور اس پر سفارشات پیش کی جاسکیں۔ اس اجلاس میں مرکزی وزیر داخلہ اور تعاون کے وزیر جناب امت شاہ ، قانون اور انصاف کی وزارت کے وزیر مملکت  جناب ارجن رام میگھوال، راجیہ سبھا کے سابق اپوزیشن لیڈر جناب غلام نبی آزاد، 15 ویں فنانس کمیشن کے سابق چیئرمین جناب این کے سنگھ، لوک سبھا کے سابق سکریٹری جنرل ڈاکٹر سبھاش سی کشیپ، سابق چیف ویجیلنس کمشنر جناب سنجے کوٹھاری نے شرکت کی۔ سینئر ایڈوکیٹ جناب ہریش سالوے نے ورچوئل طور پر اجلاس میں شرکت کی۔ لوک سبھا میں حزب اختلاف کی سب سے بڑی پارٹی کے لیڈر جناب ادھیر رنجن چودھری اس میٹنگ میں موجود نہیں تھے۔
اعلیٰ سطحی کمیٹی کے ارکان کا خیرمقدم کرتے ہوئے کمیٹی کے چیئرمین جناب رام ناتھ کووند نے اجلاس کا ایجنڈا بیان کیا۔
کمیٹی نے ملک میں بیک وقت انتخابات کے معاملے پر تجاویز / آرا حاصل کرنے کے لیے تسلیم شدہ قومی سیاسی جماعتوں ، ریاستوں میں برسرِ اقتدار سیاسی جماعتوں ، پارلیمنٹ میں اپنے نمائندے رکھنے والی سیاسی جماعتوں ، نیز دیگر تسلیم شدہ ریاستی سیاسی جماعتوں کو مدعو کرنے کا فیصلہ کیا۔ اس کے علاوہ کمیٹی ملک میں بیک انتخابات کے معاملے پر لاء کمیشن آف انڈیا کو بھی مدعو کرے گی تاکہ وہ اپنی تجاویز / آرا پیش کرے۔
اجلاس کا اختتام اظہارِ تشکر کے ساتھ ہوا۔
محنت اور روزگار کی وزارت
لیبر بیورو نے پانچ ملک گیر سروے کے لیے ٹرینرز کی تربیت کا انعقاد کیا
نئی دہلی، 22 فروری: لیبر بیورو، چنڈی گڑھ نے 20 فروری، 2020 کو گھریلو ورکروں، دوسری ریاستوں سے آئے ہوئے ورکروں، پیشہ ور افراد کے ذریعہ پیدا کردہ روزگار، نقل و حمل کے شعبے میں پیدا ہونے والی ملازمتوں اور آل انڈیا کوارٹرلی اسٹیبلشمنٹ پر مبنی ملازمتوں سے متعلق پانچ ملک گیر سروے کروانے ے لیے ٹرینرز کی تربیت کا انعقاد کیا۔ اس ٹریننگ کی نگرانی ایکسپرٹ گروپ کے چیئرمین پروفیسر ایس پی مکھرجی، ایسکپرٹ گروپ کے کوچیئرمین ڈاکٹر امیتابھ کنڈو اور لیبر بیورو کے ڈائریکٹر جنرل جناب ڈی پی ایس نیگی نے کی۔ لیبر بیورو، چنڈی گڑھ، وزارت محنت اور روزگار سے منسلک دفتر ہے۔
یکے بعد دیگرے تسلسل سے ہونے والے تربیتی سیشن 3 روزہ جامع تربیتی سیشنز کا حصہ تھے جن میں لیبر بیورو کے افسران/ عہدیداروں، لیبر بیورو کے 7 علاقائی دفاتر کے افسران اور مختلف ریاستی حکومتوں کے عہدیداروں کو کو تربیت دی گئی۔
لیبر بیورو کے افسران نے پاور پوائنٹ پر تفصیلی پریزینٹیشن دیں جن میں پانچوں سروے یعنی گھریلو ورکروں، دوسری ریاستوں سے آئے ہوئے ورکروں، پیشہ ور افراد کے ذریعہ پیدا کردہ روزگار، نقل و حمل کے شعبے میں پیدا ہونے والی ملازمتوں اور آل انڈیا کوارٹرلی اسٹیبلشمنٹ پر مبنی ملازمتوں سے متعلق جائزوں کے مقاصد، نمونوں کے ڈیزائن اور شیڈول پر تفصیلی معلومات فراہم کیں ۔
ایک تفصیلی سوال و جواب کا اجلاس بھی ہوا جس میں فیلڈ تفتیش کاروں نے شیڈول کردہ میں مختلف سروے کے حوالے سے سوالات کیے اور وضاحت طلب کی۔
یہ تربیت ان ٹریننگز کا پیش خیمہ ہیں جو فیلڈ آفیسران کو فراہم کی جائیں گی جو ملک بھر میں سروے کریں گے۔
فیلڈ تفتیش کاروں کو جانچ پڑتال کے پہلے سروے کے لیے میدان میں بھیجا گیا تھا تاکہ وہ پانچوں ملک گیر سروے کے شیڈول کو ترتیب دے سکیں۔ نمونوں میں دیہی و شہری دونوں آبادیاں شامل تھیں۔ ہر ٹیم 7-8 تفتیش کاروں پر مشتمل تھی اور ان کے ساتھ آئی ای ایس اور آئی ایس ایس افسران بھی موجود تھے جنھوں نے ماقبل جانچ کی مشق کی نگرانی کی۔
اس کے بعد، ایکسپرٹ گروپ کے چیئرمین پروفیسر ایس پی مکھرجی، ایکسپرٹ گروپ کے کو چیئر، جناب امیتابھ کنڈو، لیبر بیورو کے ڈائریکٹر جنرل ڈی پی ایس نیگی، اور دیگر سینئر افسران کے فیلڈ کے دورے میں حاصل سبق پر ہر ٹیم نے تفصیلی پریزینٹیشن پیش کی۔ فیلڈ وزٹ سے حاصل ہونے والی معلومات، مشاہدات، شیڈول، درپیش مشکلات وغیرہ پر تفصیلی روشنی ڈالی گئی۔
فیلڈ تفتیش کاروں کے پیش کردہ نتائج مثبت اور حوصلہ افزا تھے۔ انھوں نے پایا کہ زیادہ تر معاملات میں جواب دہندگان نے ان کا تعاون اور مدد کی۔ فیلڈ تفتیش کاروں نے کچھ پیچیدہ مسائل پر کا ذکر کیا جن کا سامنا ان کے شیڈول کے دوران انھیں ہوا تھا۔ ایکسپرٹ گروپ کے چیئرمین اور دیگر ممبران نے ان تمام امور کا جائزہ لیا۔ مثال کے طور پر، پیشہ ور افراد کے ذریعہ روزگار سے متعلق ملک گیر سروے کے پہلے سے تجربے کی مشق کی صورت میں، تفتیش کاروں نے مشورہ دیا کہ پیشہ ور افراد کے ساتھ پہلے سے وقت لے کر شیڈول کیا جاسکتا ہے۔
اس تربیتی اجلاس کا اختتام لیبر بیورو کے ڈائریکٹر جنرل شری ڈی پی ایس نیگی کے تبصرے کے ساتھ ہوا، جس میں فیلڈ تفتیش کاروں کے ساتھ ساتھ افسران نے ماقبل جانچ کی مشق کو ایک بڑی کامیابی بنانے کے لیے کی گئیں کوششوں کو سراہا۔ انھوں نے کہا کہ ان پانچوں تفصیلی ملک گیر سروے کے ذریعے اکٹھا کیا گیا ڈیٹا شواہد پر مبنی پالیسی سازی کے لیے اہم معلومات فراہم کرے گا۔ اس کے علاوہ، گھریلو ملازمین اور تارک وطن ملازمین کے سلسلے میں اس طرح اکٹھا کیا گیا ڈیٹا اعداد و شمار کے اس خلا کو پُر کرنے میں مدد دے گا جو اب بھی موجود ہے۔
وزارت دفاع
سوریہ کرن طیارہ حادثے کا شکار
نئی دہلی، 19 فروری 2019، سوریہ کرن ایرو بیٹک ٹیم کا ٹو۔ہاک طیارہ یلا ہانکا ہوائی اڈہ کے قریب آج صبح 11 بجکر 50 منٹ پر گر کر تباہ ہوگیا۔ یہ طیارہ آئندہ ایرو انڈیا 2019 ایئرشو کے لئے پریکٹس کررہا تھا۔ طیارے میں سوار عملے کے تین میں سے دو ہوا باز ونگ کمانڈر وی ٹی شیلکے اور اسکواڈرن لیڈر ٹی جے سنگھ طیارے سے بحفاظت باہر آگئے جبکہ ونگ کمانڈر ساحل گاندھی کو چوٹیں آئیں۔ دونوں ہوابازوں کو ہوائی جہاز سے ایئرفورس کمانڈ اسپتال بینگلورو منتقل کردیا گیا ہے۔ حادثے کی تحقیقات کے لئے عدالتی انکوائری کا حکم دیا گیا ہے۔
۔۔۔۔۔۔۔۔۔۔۔
م ن۔ح ا ۔ ن ا۔
(U- 1095
(Visitor Counter : 47
وزیراعظم کا دفتر
وزیر اعظم نے اتراکھنڈ میں براڈ گیج ریل راستوں کی صد فیصد برق کاری کی ستائش کی
وزیر اعظم جناب نریندر مودی نے اتراکھنڈ میں براڈ گیج ریل راستوں کی صد فیصد برق کاری کی ستائش کی ہے۔
ریلوے کے مرکزی وزیر جناب اشونی ویشنو کے ذریعہ کیا گیا ایک ٹوئیٹ، جس میں اتراکھنڈ میں براڈ گیج ریل راستوں کی 100 فیصد برق کاری کے بارے میں بتایا گیا ہے، ساجھا کرتے ہوئے وزیر اعظم نے ٹوئیٹ کیا۔
’’حوصلہ افزا نتیجہ! اس سے دیو بھومی اتراکھنڈ کو فائدہ حاصل ہوگا اور سیاحت میں مزید اضافہ ہوگا۔‘‘
وزارت خزانہ
سرکاری اسٹاک کی نیلامی برائے فروخت 
نئی دلّی ،23 مئی / حکومت ہند نے قیمت کی بنیاد پر بولی کےذریعے 12000 کروڑ روپئے  کی نوٹیفائیڈ رقم کی فروخت  کے لئے  سرکاری اسٹاک 2024 کے 6.18 فی صد ، اسی طرح ،  منافع کی بنیاد پر بولی کے ذریعے 11000 کروڑ روپئے  کی نوٹیفائیڈ رقم کے لئے نئے سرکاری اسٹاک 2034 اور  قیمت کی بنیاد پر نیلامی کے ذریعے 7000 کروڑ روپئے  کی نوٹیفائیڈ رقم کے سرکاری اسٹاک 2050 کے 7.16 فی صد کی فروخت  کا اعلان کیا ہے ۔ حکومت ہند کو مذکورہ بالا تمسکات میں ہر ایک کے لئے یا ایک سے زیادہ کے لئے 2000 کروڑ روپئے کے اضافی سبسکربشن کو روکنے کا اختیار حاصل ہے ۔ یہ نیلامی ملٹیپل پرائس میتھڈ یعنی کئی طرح کی قیمتوں کے طریقۂ کار پر ہو گی ۔ نیلامی کا عمل ریزرو بینک آف انڈیا ، ممبئی آفس ، فورٹ ، ممبئی کے ذریعے 29 مئی ، 2020 ء  کیا جائے گا ۔
اسٹاک کی سیل کے تحت نوٹیفائیڈ رقم کا 5 فی صد حصہ مستحق افراد اور اداروں کو غیر مقابلہ جاتی بنیادوں کی سہولت کی اسکیم کے تحت سرکاری تمسکات نیلامی کے قواعد کے تحت کیا جائے گا ۔
دونوں یعنی مقابلہ جاتی اور غیر مقابلہ جاتی بولیوں کو الیکٹرانک فارمیٹ میں 29 مئی ، 2020 ء کو ریزرو بینک آف انڈیا کور بینکنگ سولیوشن  کے طریقے سے داخل کی جانی ہیں ۔ غیر مقابلہ جاتی بولیوں کو صبح 10.30 بجے سے لے کر11.00 بجے کے درمیان داخل کیا جانا چاہیئے اور مقابلہ جاتی بولیوں کو صبح 10.30 بجے سے لے کر 11.30 کے درمیان تک داخل کیا جانا لازم ہے ۔
نیلامی کے نتائج کا اعلان 29 مئی ، 2020 ء  کو کیا جائے گا اور کامیاب طور سے بولی لگانے والے افراد کو یکم جون ، 2020 ء  ادائیگی کر دینی لازمی ہو گی ۔
مذکورہ اسٹاک ’ مرکزی حکومت کے تمسکات سے متعلق سودوں کے قواعد اور رہنما خطوط کے تحت ‘ ’’ جب جاری کئے گئے ‘‘ کی سہولت سے آراستہ ہوں گے ۔ اس سلسلے میں ریزرو بینک آف انڈیا نے اپنے سرکولر نمبر آر بی آئی / 19-2018 / 25 بتاریخ 24 جولائی ، 2018 ء میں ضروری تفصیلات فراہم کی ہوئی ہیں ، جن میں وقتاً فوقتاً ترمیم ہوتی رہتی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U. No. 2743
(Visitor Counter : 107
زراعت اور کاشتکاروں کی فلاح و بہبود کی وزارت
زراعت میں مشین کاری کو بڑھاوا دینے کے لئے بھارتی حکومت کی پہل قدمیاں
زرعی شعبے میں کھیتی میں مشینی عمل دخل اہم ہے کیونکہ اس سے فصل پیداواریت میں استعمال میں لائے جا رہے طریقہ کار کی اہلیت اور مؤثریت میں بہتری لانے میں مدد ملتی ہے جس سے فصلوں کی پیداواریت میں بھی اضافہ ہوتا ہے۔ اس سے مختلف زرعی امور سے وابستہ سخت محنت میں بھی تخفیف واقع ہوتی ہے۔
مذکورہ بالا باتوں کو مدنظر رکھتے ہوئے، ملک میں زرعی مشین کاری کو فروغ دینے کے لئے، بھارتی حکومت کے ذریعہ 2014۔15 میں ایک خصوصی طور پر وقف اسکیم ’سب مشن آن ایگری کلچر میکینائزیشن ‘ شروع کی گئی۔ اس اسکیم کا مقصد کسٹم ہائرنگ سینٹرس  کے قیام کے توسط سے چھوٹے اور حاشیے پر موجود کاشتکاروں  کے لئے زرعی مشینوں کو قابل رسائی اور قابل استطاعت بناکر، ہائی ٹیک اور اعلیٰ قیمتوں کے حامل زرعی سازو سامان اور فارم مشینری بینکوں کے لئے مرکز بناکر ان لوگوں تک پہنچانا ہے جن کی ’رسائی سے یہ اب تک باہر‘ ہیں۔ کاشتکار کو مختلف رعایتی زرعی سازو سامان اور مشینوں کی تقسیم بھی اسکیم کے تحت شامل سرگرمیوں میں سے ایک ہے۔ ایس ایم ایف کے لئے زرعی مشینوں کی خرید مالی اعتبار سے ممکن نہیں ہے، اس لیے کسٹم ہائرنگ ادارے ایس ایم ایف کو مشینوں کامتباد کرائے پر دینے کی سہولت پیش کرتے ہیں۔ مشینوں کو چلانے اور نوجوانوں نیز دیگر افراد کی ہنرمندی کی ترقی کے توسط سے حصہ داروں میں بیداری پیدا کرنا بھی ایس ایم اے ایم کے عناصر ہیں۔ ملک بھر میں موجود نامزد جانچ مراکز کی کارکردگی جانچ اور تصدیق زرعی مشینری کے معیار، مؤثریت اور اہلیت کو یقینی بنا رہی ہیں۔
ریاستوں اور دیگر نفاذ کاری اداروں کو اس اسکیم کے تحت 2014۔15 سے 2020۔21 کے دوران، 4556.93 کروڑ روپئے کے بقدر سرمایہ جاری کیا گیا ہے۔ اب تک 13 لاکھ سے زائد زرعی مشینوں کی تقسیم کی جا چکی ہے اور 27.5 ہزار سے زائد کسٹم ہائرنگ ادارے قائم کیے گئے ہیں۔ سال 2021۔22 میں ایس ایم اے ایم کے لئے 1050 کروڑ روپئے کے بقدر بجٹی تخصیص کی گئی ہے جو گذشتہ برس کے مقابلے میں زیادہ ہے۔
زرعی آپریشنوں پر بھارتی حکومت کے پروگراموں اور اسکیموں کی وجہ سے مختلف زرعی کاموں کو کرنے کے لئے فی یونٹ علاقے میں زرعی طاقت کی دستیابی میں اضافہ ہوا ہے۔ کھیتی کے لئے بجلی کی دستیابی 2016۔17 میں 2.02 کلو واٹ / ہیکٹیئر سے بڑھ کر 2018۔19 میں 2.49 کلو واٹ/ ہیکٹیئر ہو گئی۔ وقت کے ساتھ کھیتی کرنے کے لئے مشینوں کو اپنانے میں غیر معمولی اضافہ ہوا ہے، جس میں فصل کے علاقے، فصل کی شدت اور ملک کی زرعی پیداواریت کی زبردست توسیع ہوئی ہے۔
وزارت خزانہ
نیلامی برائے فروخت 6.69 فیصد جی ایس 2024 ،7.10 فیصد جی ایس 2029، 7.54فیصد جی ایس2036،iv) ) 7.40فیصد جی ایس 2062
حکومت ہند  نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 4,000 کروڑ روپے  کی مشتہر شدہ رقم کے لیے 6.69 فیصدگورنمنٹ سیکیورٹی 2024 کی 7.10فیصد گورنمنٹ سیکیورٹی 2029” یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 6,000 کروڑ روپے کی مشتہر شدہ رقم کے لیے، یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 11,000 کروڑ روپے کی مطلع شدہ رقم کے لیے ‘‘7.54فیصد گورنمنٹ سیکیورٹی 2036’’ اور9,000  کروڑ روپے کی نوٹیفائیڈ رقم کے لیے ‘‘7.40 فیصد گورنمنٹ سیکیورٹی 2062’’  ) ایک سے زیادہ قیمت کا طریقہ استعمال کرتے ہوئے قیمت پر مبنی نیلامی کے ذریعے فروخت  کا اعلان کیا ہے ۔ بھارتی حکومت کے پاس مذکورہ بالا ہر سیکیورٹی کے مقابل 2,000 کروڑ روپے تک کی اضافی رکنیت برقرار رکھنے کا اختیار ہوگا۔ نیلامی 14 اکتوبر 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی مشتہر شدہ رقم کا 5فیصد تک اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 14 اکتوبر 2022 کو ریزرو بینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح 10:30 بجے اور 11:00 بجے کے درمیان جمع کرائی جائیں۔ اور مسابقتی بولیاں صبح 10:30 سے 11:30 کے درمیان جمع کرائی جائیں۔
نیلامی کے نتائج کا اعلان 14 اکتوبر 2022  کو کیا جائے گا اور کامیاب بولی دہندگان کو ادائیگی 17 اکتوبر 2022  کو ہوگی۔
وقتاً فوقتاً کی جانے والی ترمیم کے مطابق، سرکلر نمبر آر بی آئی 25/2019-2018 مورخہ 24 جولائی 2018 کے توسط سےریزرو بینک آف انڈیا کے ذریعہ جاری کردہ ‘ سنٹرل گورنمنٹ سیکیورٹیز میں لین دین کب جاری کیا گیا’ کے رہنما خطوط کے مطابق‘‘جب جاری کیا گیا ’’ ٹریڈنگ کے لیے سیکورٹیز اہل ہوں گی ۔
وزارت خزانہ
سینٹرل ریونیو کنٹرول لیباریٹری کو عالمی کسٹمس تنظیم کی ایک علاقائی کسٹمز لیباریٹری کے طور پر تسلیم کیا گیا
نئی دہلی،02 مارچ، 2021/ نئی دلی کی سینٹرل ریونیو کنٹرول لیباریٹری  کو جو بالواسطہ ٹیکسوں اور کسٹمز کے مرکزی بورڈ کے تحت ہے ایشیا بحرالکاہل خطے کے لیے عالمی کسٹمز تنظیم کی ایک علاقائی کسٹمز لیباریٹری کے طور پر تسلیم کر لیا گیا ہے۔ ورچوئل طریقے سے دستخط کیے جانے کی تقریب میں ڈبلیو سی او کے سکریٹری جنرل جناب کونیو میکوریا نے اور سی بی آئی سی کے چیئرمین جناب ایم اجیت کمار نے اس مفاہمت نامے پر دستخط کیے۔
سی آر سی ایل 1939 میں قائم کی گئی تھی اور یہ 14 ریونیو لیباریٹریز کا صدر دفتر ہے۔ جس میں غازی آباد ارو نیمچ میں سرکاری افیم اور الکالائڈ ورکس میں کام کرنے والی دو لیباریٹریز شامل ہیں۔ ان لیباریٹریز کو پچھلے تین برس میں جدید شکل دی گئی ہے اور جدید ترین ساز و سامان سے لیس کیا گیا ہے جس پر تقریباً 80 کروڑ روپے کی لاگت آئی ہے۔
آر سی ایل کے طور پر تسلیم کیے جانے کےساتھ ہی سی آر سی ایل جاپان اور کوریا جیسے خطوں میں کسٹمز لیباریٹریز کے چنندہ گروپ میں شامل ہو گیا ہے۔ اس موقعے پر سکریٹری جنرل کنیو میکریا نے بھارتی کسٹمز انتظامیہ اور سی آر سی ایل کو سراہا کہ انہوں نے یہ امتیاز حاصل کیا۔
۔۔۔
م ن ۔ اس۔ ت ح ۔
U –2089
(Visitor Counter : 133